Karuaru
Karuaru (port. Caruaru) – miestas šiaurės rytų Brazilijoje, Pernambuke, prie Ipožukos upės, 130 km į vakarus nuo Resifės. Yra oro uostas, miestą kerta Resifės–Salgeiro plentas ir geležinkelis. Tekstilės ir siuvimo, avalynės, maisto (ypač cukraus), kosmetikos, farmacijos, baldų, keramikos pramonė. Prekybinis regiono, kuriame auginamos pupelės, medvilnė, kukurūzai, manijokai bei verčiamasi galvijininkyste, centras. Vystomi tradiciniai amatai (ypač puodininkystė), vyksta žemės ūkio mugės. Karuaru veikia Pernambuko universiteto filialas, molio ir dar keletas muziejų.